Conferința „Creștinismul și secularizarea. Rolul credinței în societățile moderne târzii” la Facultatea de Teologie Baptistă a Universităţii din Bucureşti
Miercuri, 14 iunie 2023, Centrul de Cercetări „Credință și Cultură” al Facultății de Teologie Baptistă a Universităţii din Bucureşti organizează conferinţa Creștinismul și secularizarea. Rolul credinței în societățile moderne târzii. 
Evenimentul va avea loc în format hibrid, atât în Sala Multimedia a Centrului de Cercetări „Credință și Cultură” (Strada Berzei, nr. 29, sector 1), în intervalul orar 14:00-18:00.
În cadrul evenimentului vor susține prelegeri prof. univ. dr. Paul Fiddes, cadru didactic la Catedra de Teologie Sistematică și director de cercetare la Colegiul Regent’s Park al Universității din Oxford, Doctor Honoris Causa al Universității din București; prof. univ. dr. Daniel Barbu, cadru didactic la Facultatea de Teologie Catolică a UB; prof. univ. dr. Otniel Bunaciu, decan al Facultății de Teologie Baptistă a UB; dr. Dănuț Mănăstireanu, teolog și cercetător la Institutul de Studii Creștin-Ortodoxe (IOCS) al Universității din Cambridge; conf. univ. dr. Adrian Sârbu, cadru didactic la Facultatea de Teologie Baptistă a UB, și drd. Daniel Bărnuț, cercetător la Facultatea de Teologie Baptistă a UB.
Profesorul Fiddes va susține o prezentare cu titlul The Kingdom of God and the Secular Realm. 
Reputatul cercetător colaborează de mulți ani cu Facultatea de Teologie Baptistă a UB pentru dezvoltarea cercetării în domeniile Ecleziologie și Etnografie. Printre cele mai cunoscute volumele publicate de către prof. dr. Paul Fiddes amintim: The Creative Suffering of God, Participating in God, Past Event Present Salvation, The Promised End: Eschatology in Theology and Literature, Freedom & Limit: A Dialogue Between Literature and Christian Doctrine.
Persoanele interesate pot solicita mai multe informații despre conferință la adresa de e-mail ccccftb@gmail.com.

Programul evenimentului, lista integrală a participanților și a prelegerilor sunt disponibile pe pagina de Facebook a Facultății de Teologie Baptistă a UB. 
